[{"text_idx": "#000009", "text": "I gyrraedd y nod cyntaf, darparu ffynonellau o fwyd cyfeillgar i bryfed peillio, bu gwirfoddolwyr yn plannu blodau gwyllt brodorol a phlanhigion sy\u2019n blodeuo mewn coetir ar y ddau safle. I gyrraedd yr ail nod, darparu lleoedd i bryfed peillio fyw, adeiladwyd gwesty chwilod a phlannu gwrychoedd brodorol yn y Ganolfan Ymwelwyr. Mae\u2019r cychod gwenyn presennol yn dal i ffynnu ac mae\u2019r ddol blodau gwyllt yn denu gwenyn gwyllt sy\u2019n chwilio am fwyd yn y Parc Gwledig. Mae\u2019r Parc Cenedlaethol eisoes wedi ymrwymo i ofynion y trydydd nod, dim plaladdwyr na chwynladdwyr, yn y ddau leoliad. I gyrraedd y pedwerydd nod, y nod olaf, roedd yn rhaid cynnwys cymunedau a hysbysu pobl pam fod pryfed peillio\u2019n cael eu helpu trwy osod arwyddion ar y safle. Bydd yr Awdurdod hefyd yn cysylltu a\u0302 5,000 o ddysgwyr ifanc sy\u2019n mynychu\u2019r Ganolfan Ymwelwyr a Pharc Gwledig pob blwyddyn trwy\u2019u Rhaglen Addysg, i ddysgu sut i fod yn Wenyn Gyfeillgar a pham fod hynny\u2019n cyfrif."}]